**Z á p i s n i c a**

**z XIII. zasadnutia Obecného zastupiteľstva obce Choča**

**konaného dňa 20.decembra 2016 o 18.00 hod. v zasadačke OcÚ.**

**Prítomní: viď prezenčná listina**

Počet prítomných poslancov OZ: 5

Neprítomní – ospravedlnení: 1

Neprítomní – neospravedlnení: 1

Začiatok zasadnutia: 18.00 hod.

Ukončenie zasadnutia: 20.15 hod.

**Program: 1. Otvorenie,**

**2. Procedurálne otázky,**

**3. Kontrola plnenia uznesení ,**

**4. Prejednanie návrhu Finančného rozpočtu obce na roky 2017 -2019,**

**5. Prejednanie VZN č.1/2016 o správe a prevádzkovaní pohrebiska na**

**území obce Choča,**

**6. Rôzne,**

**7. Návrh na uznesenie,**

**8. Záver**

**K bodu 1**

Starostka obce Alena Záhoreczová privítala poslancov, hlavnú kontrolórku a ostatných prítomných na XIII. riadnom zasadnutí Obecného zastupiteľstva.

**K bodu 2**

Starostka obce oboznámila prítomných s programom zasadnutia a dala o ňom hlasovať.

*S programom zasadnutia prítomní poslanci OZ jednohlasne súhlasili.*

*Za …..................5 poslanci, proti ........................ 0, zdržal sa ......................0,*

Za zapisovateľku zasadnutia starostka navrhla referentku OcÚ pani Zuzanu Rudzanovú, za členov návrhovej komisie pani Bc. Mariannu Švábovú a Františka Mankoveckého, za overovateľov zápisnice pánov Pavla Kériho a Jozefa Havrana. O tomto návrhu dala hlasovať.

*Za ….................. 5 poslanci, proti …...................... 0, zdržal sa ….....................0,*

**K bodu 3**

Starostka obce prítomných poslancov informovala o tom, že na základe doporučenia z predošlého zasadnutia rozposlala výzvy na vyčistenie pozemkov na súp. č.20 a súp. č. 50. Majitelia nehnuteľnosti súp. č. 50 na doručenú výzvu reagovali najskôr telefonicky a neskôr aj písomne. Následne sa začalo realizovať čistenie ich pozemku. Do termínu konania zasadnutia obecného zastupiteľstva majiteľ nehnuteľnosti súp. č. 20 nereagoval.

**K bodu 4**

V tomto bode starostka obce predniesla prítomným poslancom Návrh finančného rozpočtu obce Choča na roky 2017 – 2019, pričom návrh rozpočtu na roky 2018 a 2019 obecné zastupiteľstvo vzalo len na vedomie.

Návrh rozpočtu obce Choča na rok 2017 starostka obce predniesla postupne, jednotlivo každú položku ako v príjmovej časti rozpočtu, tak i vo výdavkovej časti.

Celkové bežné príjmy na rok 2017 podľa návrhu predstavujú sumu 192 020,00 €. Bežné výdaje predstavujú sumu 176 930 00 € a finančné operácie (splácanie úverov, úrokov..) predstavujú sumu 15 090,00 €. Spolu výdaje tvoria sumu 192 020,00 €. Návrh finančného rozpočtu na rok 2017 bol zostavený v súlade so zákonom ako vyrovnaný.

Po oboznámení sa s dokumentáciou starostka obce dala o návrhu rozpočtu obce na rok 2017 hlasovať.

*Za ….................. 5, poslanci, proti …...................... 0, zdržal sa ….....................0,*

**K bodu 5**

V tomto bode sa poslanci zaoberali s návrhom Všeobecne záväzného nariadenia č.1/2016 (ďalej len VZN) o správe a prevádzkovaní pohrebiska na území obce Choča. Jednou z úprav tohto VZN, na ktorej sa poslanci dohodli, bola úprava v Čl. 13 Správanie sa na pohrebisku, bod 3, kde sa vypustí veta.

... „ *Osobám pod vplyvom alkoholu alebo iných omamných látok sa vstup na pohrebisko zakazuje”.*

O predloženom návrhu VZN č.1/2016 dala starostka obce hlasovať.

*Za ….................. 5, poslanci, proti …...................... 0, zdržal sa ….....................0,*

Ďalej sa poslanci OZ zaoberali Prílohou č.1 k tomuto VZN, ktorá sa týka poplatkov za jednotlivé cintorínske úkony. Jednohlasne odsúhlasili výšku miestneho poplatku za prenájom jedného hrobového miesta 10,00 Eur / 10 rokov. Rovnako bol odsúhlasený aj miestny poplatok za prenájom Domu smútku, ktorého výška bola stanovená na 3,00 Eurá /1 deň.

O týchto návrhoch dala starostka hlasovať.

*Za ….................. 5, poslanci, proti …...................... 0, zdržal sa ….....................0,*

**K bodu 6**

V bode Rôzne starostka obce predložila k prejednaniu žiadosti:

► **Dobrovoľný hasičský zbor Choča, Č.j. 468/2016**

Žiadosť o prenájom sály Kultúrneho domu Choča a kuchynky obecného úradu za účelom usporiadania 1. Hasičského plesu dňa 11.02.2017.

Poslanci túto žiadosť schválili.

*Za ….................. 5, poslanci, proti …...................... 0, zdržal sa ….....................0,*

► **Jaroslava Palovčíková, Zlaté Moravce, Čj. 429/2016**

Žiada o prenájom sály Kultúrneho domu Choča za účelom rodinného stretnutia dňa 11.03.2017.

Poslanci túto žiadosť schválili.

*Za ….................. 5, poslanci, proti …...................... 0, zdržal sa ….....................0,*

Starostka obce informovala prítomných o prevedení dekontaminácie chladiaceho boxu v Dome smútku. Bola prevedená aj úprava náteru chladiaceho boxu zvnútra. Pôvodný náter sa už značne olupoval a bolo nutné z funkčného ale aj z estetického hľadiska tento box upraviť.

Ďalej v tomto bode starostka obce oboznámila prítomných s relizáciou zabudovania merača rýchlosti vozidiel na začiatku obce pri miestnom ihrisku.

Starostka informovala aj o plánovanom vypílení dvoch listnatých stromov ( orech a jabloň) rastúce pri odvodňovacom kanály v blízkosti mosta. Vzhľadom k tomu, že korene týchto stromov narúšajú dláždenie, je ohrozený celkový prietok v tomto kanály jednak narušenou dlažbou ale aj množstvom spadnutého lístia v jesennom období, je nutné tieto stromy odstrániť

Rovnako informovala prítomných s plánovanou akciou Silvestrovské posedenie v sále kultúrneho domu dňa 31.12.2016.

**K bodu 7**

Návrhová komisia predniesla návrh na uznesenie, o ktorom dala starostka hlasovať.

*Za ….................. 5, poslanci, proti …...................... 0, zdržal sa ….....................0,*

**K bodu 8**

Následne starostka obce poďakovala poslancom obecného zastupiteľstva za ich prácu počas celého roka 2016, za disciplínu na jednotlivých zasadnutiach, poďakovala aj prítomným občanom za účasť a prejavený záujem o tieto zasadnutia.

Popriala všetkým príjemné, ničím nerušené vianočné sviatky a do Nového roka 2017 zaželala všetkým hlavne pevné zdravie a veľa úspechov v pracovnom i osobnom živote.

**Overovatelia zápisnice:**

Pavel Kéri …....................................

Jozef Havran …....................................

**Alena Záhoreczová**

starostka obce